Rapaces nunha manifestación pola xustiza climática en Minnesota, EUA, en abril de 2017.
**Xustiza climática** é un termo usado para enmarcar o quecemento global como unha cuestión ética e política, en vez dunha cuestión de natureza puramente ambiental ou física. Iso faise a través da relación das causas e dos efectos do cambio climático aos conceptos de xustiza, particularmente xustiza ambiental e xustiza social. A xustiza climática examina conceptos como igualdade, dereitos humanos, dereitos colectivos e as responsabilidades históricas polo cambio climático. As accións de xustiza climática poden incluír o crecente número global de accións legais sobre cuestións de cambio climático. En 2017, un relatorio do Programa das Nacións Unidas para o Medio Ambiente identificou 894 accións xudiciais en marcha en todo o mundo.

Comunidades historicamente marginalizadas, como mulleres, comunidades indíxenas e comunidades de cor, moitas veces afrontan as peores consecuencias do cambio climático: en realidade, os menos responsables polo cambio climático sofren as súas consecuencias máis graves. E eles tamén poden ser aínda máis prexudicados polas respostas ó cambio climático, que poden reproducir ou exacerbar as desigualdades existentes, que foron nomeadas como 'triplas inxustizas' do cambio climático.

O uso e a popularidade da xustiza climática aumentaron dramaticamente os últimos anos, pero a xustiza climática é entendida de moitas maneiras e os distintos significados ás veces son cuestionados. Na súa forma máis simple, os conceptos de xustiza climática poden ser agrupadas ao longo das liñas da xustiza procesual, que enfatiza a toma de decisións xustas, transparentes e inclusivas, e a xustiza distributiva, que pon a énfase en quen soporta os custos do cambio climático e as accións tomadas para cumprir os obxectivos.

Faise especial fincapé no papel do PAMA (Persoas e Áreas Máis Afectadas), ou sexa, grupos desproporcionalmente afectados polo cambio climático, como mulleres, BIPOC, mozos, persoas máis vellas e máis pobres. En particular coa aparición de movementos populares que apuntan á xustiza climática - como Fridays for Future, Ende Gelände ou Extinction Rebellion - a conexión deses grupos no contexto da xustiza climática tornouse máis importante.

Notas
-----

1. 1 2  Peter Newell, Shilpi Srivastava, Lars Otto Naess, Gerardo A. Torres Contreras e Roz Price, "Towards Transformative Climate Justice: Key Challenges and Future Directions for Research," *Working Paper Volume 2020, Number 540* (Sussex, UK: Institute for Development Studies, xullo de 2020)
2. ↑  United Nations Research Institute for Social Development (UNRISD) (2016) Policy Innovations for Transformative Change: Implementing the 2030 Agenda for Sustainable Development, Geneva: UNRISD
3. ↑  *Routledge handbook of climate justice*. Abingdon, Oxon. ISBN 978-1-315-53768-9. OCLC 1056201868.
4. ↑  "As young people, we urge financial institutions to stop financing fossil fuels". *Climate Home News*. 9 de novembro de 2020. Consultado o 31 de janeiro de 2021.
5. ↑  "Definition of BIPOC" (en inglés). Consultado o 2021-01-31.
6. ↑  *Climate Change and Land. An IPCC Special Report on climate change, desertification, land degradation, sustainable land management, food security, and greenhouse gas fluxes in terrestrial ecosystems*. 2019. p. 17.
7. ↑  "Selbstreflexion" (en alemán). Consultado o 2021-01-31.

|  |  |
| --- | --- |
| Control de autoridades | 
* Wd: Q1291678
* JSTOR: climate-justice
* MAG: 2781164615

 |